Hua Sui

Hua Sui (kinesisk: 华燧; pinyin: Huá Suì, født 1439 i Wuxi i provinsen Jiangsu i Kina, død 1513) var en kinesisk høylærd og boktrykker i Wuxi under Ming-dynastiet (1368–1644). Han kom til en velstående og viden kjent slekt i området. Hua Sui er best kjent for å ha introdusert trykking ved hjelp av flyttbare gjenbrukstyper med skrifttegn av metall. Tidligere benyttet man tre (oppfunnet av Wang Zhen ca. 1300, eller keramikk, som ved slitasje gav utydelige trykk. Selve boktrykkerkunsten, uten bevegelige typer da, ble oppfunnet av Bi Sheng i 1040-årene.

Kina var egentlig ikke først ute med dette på verdensbasis - i Korea begynte man med metalltyper på 1200-tallet. Men intet tyder på at Hua Suis metode var inspirert av koreansk boktrykkerkunst.Needham, Volume 5, Part 1, 215.

Referanser

Litteratur
Needham, Joseph (1986). Science and Civilization in China: Volume 5, Part 1. Taipei: Caves Books Ltd.

Kategori:Kinesiske oppfinnere
Kategori:Mandariner
Kategori:Personer fra Wuxi